L 52/24
SL
Uradni list Evropske unije
20.2.2023
— seme izpolnjuje pogoje iz dela 5, poglavje I, točka 3, Priloge II k Delegirani uredbi (EU) 2020/686.
3.2 V obdobju, ki se začne vsaj 30 dni po zaključku zaščitnega cepljenja v nujnih primerih, do zaključka posebnega spremljanja iz dela 2 te priloge, se lahko odobri naslednje: (a) premiki gojenih živali za zakol vrst s seznama, gojenih na območju cepljenja, v klavnico, ki je na območju cepljenja ali zunaj njega, vendar znotraj iste države članice, pod enakimi pogoji, kot so določeni v členu 24 in členu 28(5) Delegirane uredbe (EU) 2020/687; (b) premiki svežega mesa, razen drobovine, pridobljenega iz cepljenih kopitarjev vrst s seznama, razen prašičev, če sveže meso: — izpolnjuje enake zahteve, kot so določene v členu 28(6) Delegirane uredbe (EU) 2020/687, — je bilo izkoščeno in so bili odstranjeni glavni dostopni limfni vozli, — je ali je bilo pridobljeno iz trupov, ki so bili obdelani s postopkom zorenja pri temperaturi nad 2 °C najmanj 24 ur, z vrednostjo pH, zabeleženo na sredini mišice Longissimus dorsi, nižjo od 6,0; (c) premiki svežega mesa, pridobljenega iz kopitarjev vrst s seznama, razen prašičev, gojenih in zaklanih zunaj območja cepljenja; (d) premiki svežega mesa, razen drobovine, pridobljenega iz cepljenih prašičev, zaklanih v tem obdobju, če je bilo sveže meso proizvedeno pod pogoji iz člena 24, člena 28(2), (3), (4), (6) in (7) ter člena 33(1), točka (a), in člena 33(2) Delegirane uredbe (EU) 2020/687; (e) premiki surovega mleka, pridobljenega od cepljenih živali pod enakimi pogoji, kot so določeni v členu 24, členu 28(2), (3), (4), (6) in (7) ter členu 33(1), točka (a), in členu 33(2), točka (b), Delegirane uredbe (EU) 2020/687; (f) premiki mlečnih proizvodov, pridobljenih od cepljenih živali, če so bili navedeni mlečni proizvodi učinkovito obdelani proti slinavki in parkljevki v skladu s Prilogo VII k Delegirani uredbi (EU) 2020/687 in samo če so bili med proizvodnim postopkom, skladiščenjem in prevozom ločeni od proizvodov, ki niso primerni za odpremo zunaj območja cepljenja v skladu s to uredbo; (g) odvzem semena za umetno osemenitev živalim darovalkam vrst s seznama, gojenim v odobrenih obratih z zarodnim materialom na območju cepljenja pod pogoji iz točke 3.1, podtočka (d).
3.3 Po zaključku posebnega spremljanja iz dela 2 te priloge in do konca obdobja obnovitve zdravstvenega statusa iz dela 4 te priloge se lahko odobri naslednje: (a) premiki živali za zakol vrst s seznama, gojenih na območju cepljenja, v klavnico, ki je na območju cepljenja ali zunaj njega, vendar znotraj iste države članice, pod enakimi pogoji, kot so določeni v členu 24 in členu 28(5) Delegirane uredbe (EU) 2020/687; (b) premiki necepljenih živali vrst s seznama v skladu z naslednjimi določbami: (i) v 24 urah pred natovarjanjem so bile vse živali vrst s seznama v obratu klinično pregledane in niso kazale kliničnih znakov slinavke in parkljevke; (ii) živali so neprekinjeno bivale v obratu izvora vsaj 30 dni in v tem obdobju ni bila v obrat uvedena nobena žival vrste s seznama;